கேள்வி: தைட்டானியம்(III) சல்பைடு - பண்புகள் குறித்து விரிவாக சொல்லுங்கள்.
பதில்: தைட்டானியம்(III) சல்பைடு கருப்பு நிறங்கொண்ட தூளாகும். படிகநிலையில் பளபளப்பான சேர்மமாக இது காணப்படுகிறது. படிகமானது நிக்கல் ஆர்சனைடு கட்டமைப்பில் 6 என்ற அணைவு எண்ணுடன் கூடிய தைட்டானியத்துடன் அறுகோண நெருக்கப் பொதிவு கட்டமைப்பில் உள்ளது. தைட்டானியம்(III) சல்பைடு சாதாரண வெப்பநிலையில் காற்று மற்றும் நீரில் நிலைப்புத்தன்மை கொண்டிருக்கும். தைட்டானியம் டைசல்பைடு போல ஐதரசன் சல்பைடின் வாசனையை வெளியிடுவதில்லை. சூடான சல்பூரிக் அமிலம் தைட்டானியம்(III) சல்பைடு முதலில் நீலம் கலந்த சாம்பல் நிறத்தில் குழம்பாகவும் பின்னர் ஒரு நிறமற்ற நீர்மமாகவும் மாறுகிறது. ஆனால் குளிர்ந்த செறிவூட்டப்பட்ட கந்தக அல்லது நைட்ரிக் காடி அமிலத்தில் இது பச்சை நிறக் கரைசலை உருவாக்குகிறது. சூடான ஐதரோகுளோரிக் அமிலம் தைட்டானியம்(III) சல்பைடு ஐதரசன் சல்பைடை உருவாக்குகிறது.